## Rregullat për paraqitje te kërkesës për rishqyrtim pranë Autoriteteve Kontraktuese, parashtrim te ankesave pranë OSHP dhe vlera e tarifave te ankesave

Komisioni Rregullativ i Prokurimit Publik në pajtim me Nenin 87, paragrafin 2, nën paragrafin 2.8 dhe nenin 118, paragrafi 1, të Ligjit mbi Prokurimin Publik nr. 04/L-042, i ndryshuar dhe plotësuar me ligjin Nr. 04/L-237, ligjin Nr. 05/L-068 dhe ligjin Nr. 05/L-092, adopton Rregullat qe plotësojnë dhe japin sqarime për paraqitje te kërkesës për rishqyrtim pranë Autoriteteve Kontraktuese dhe parashtrim te ankesave pranë OSHP-se si dhe përcakton vlerën e tarifave për parashtrim te ankesës pranë OSHP-se.

**Neni 1**

**Qëllimi**

Qëllimi i këtyre Rregullave është që të epen sqarime për Autoritetet Kontraktuese dhe Operatoret Ekonomik në lidhje me **paraqitje te kërkesës për rishqyrtim** **pranë Autoriteteve Kontraktuese** dhe **parashtrim te ankesave pranë OSHP-se** si dhe te përcaktohet vlera e tarifave për parashtrim te ankesës pranë OSHP-se. Qëllimi i dispozitës se re, te prezantuar ne Nenin 108/A te ligjit Nr. 04/L-042 për Prokurimin Publik të Republikës se Kosovës, i ndryshuar dhe plotësuar me ligjin Nr. 04/L-237, ligjin Nr. 05/L-068 dhe ligjin Nr. 05/L-092, është për ti vënë autoritetet kontraktuese në një pozicion për ti rishikuar vendimet e tyre para se të përfshihen ne një procedurë gjyqësore dhe, në të njëjtën kohë, për të lehtësuar aksesin në mjetet juridike për të gjithë operatorët e interesuar ekonomik. Opsion i tillë mund të reduktojë rrezikun e konflikteve, me një përfitim të dyfishtë në drejtim të reduktimit të ankesave para gjykatave kompetente, si dhe në drejtim të reduktimit të kostove qe paraqiten gjatë procedurave gjyqësore (te cilat nganjëherë parandalojnë operatorët ekonomike të vegjël nga paraqitja e ankesave). Ne ketë kontekst prezantohet dy- shkallëshmëria e parashtrimit te ankesave.

1. Fillimisht **Kërkesa për rishqyrtim** nga palët e interesuara parashtrohet **tek Autoriteti Kontraktues** i cili udhëheq aktivitetin e prokurimit; dhe
2. Ne rast se pala e interesuar nuk është e kënaqur me vendimin e marr nga Autoriteti Kontraktues ne fjale, mund te **Parashtroj ankese** **pranë OSHP-se.**

**Neni 2**

**Termat e përdoruara**

Termat e përdorura në këta Rregulla kanë të njëjtin kuptim siç përmendën në Nenin 4 (Definicionet) të Ligjit mbi Prokurimin Publik Nr 04/L-042, i ndryshuar dhe plotësuar me ligjin Nr. 04/L-237, ligjin Nr. 05/L-068 dhe ligjin Nr. 05/L-092.

**Neni 3**

**Informatat e përgjithshme**

3.1 Sipas Nenit 108/A te ligjit Nr. 04/L-042 për Prokurimin Publik të Republikës se Kosovës, i ndryshuar dhe plotësuar me ligjin Nr. 04/L-237, ligjin Nr. 05/L-068 dhe ligjin Nr. 05/L-092, kërkesa për rishqyrtim mund të dorëzohet, **pa pagese,** nga cilado palë e interesuar **në çdo fazë** të aktivitetit të prokurimit dhe në lidhje me **çfarëdo aktiviteti ose lëshimi** të autoritetit kontraktues që supozohet të ketë bërë shkelje në ligjin aktual, apo akteve të nxjerra në zbatim të tij pranë **Autoritetit kontraktues i cili udhëheq aktivitetin e prokurimit.** Kërkesat për rishqyrtim mund të ndërlidhen me **njoftimet për kontratë, dokumentet e tenderit, ose njoftimet dhe vendimet tjera**, gjatë kryerjes së aktivitetit përkatës të prokurimit.

3.2 Formularët standard mund të shkarkohen nga ueb faqet e KRPP-së dhe OSHP-së: [**www.krpp.rks-gov.net**](http://www.krpp.rks-gov.net) ose [**www.oshp.rks-gov.net**](http://www.oshp.rks-gov.net).

1. Formulari F01 - Formulari Standard për parashtrimin e ankesës ne OSHP
2. Formulari F02 - Formulari Standard për paraqitje te kërkesës për rishqyrtim tek Autoriteti Kontraktues

3.3 Ne përputhje me paragrafin 1 te nenin 109 te LPP-se , ankesa pranë OSHP-se mund te dorëzohet vetëm pas udhëheqjes se një procedure paraprake për zgjidhje te mosmarrëveshjes. Pra, fillimisht ankesa do të dorëzohet tek Autoriteti Kontraktues dhe ne rast se pala e interesuar nuk është e kënaqur me vendimin e marr nga Autoriteti Kontraktues ne fjale, mund te parashtroj ankese pranë OSHP-se.

1. **PARAQITJA E KËRKESËS PËR RISHQYRTIM PRANË AUTORITETIT KONTRAKTUES**

**Neni 4**

**Periudha kohore për dorëzimin e një kërkesës për rishqyrtim pranë Autoriteti Kontraktues**

Kërkesa për rishqyrtim duhet të paraqitet me shkrim dhe duhet te dorëzohet tek autoriteti përkatës kontraktues, me postë ose me çdo mjet tjetër të komunikimit të lejuar me këtë ligj, brenda afateve të mëposhtme:

1. Kurdo qe kërkesa për rishqyrtim ka te beje me njoftimin e kontratës ose me dokumentet e tenderit se paku pesë **(5) ditë para afatit të fundit për dorëzim të ofertave.**
2. Kurdo qe kërkesa për rishqyrtim ka te beje me vendimin për dhënie të një kontratë ose te nje konkursi te projektimit brenda afatit prej **pesë (5) ditëve** pas **datës së njoftimit për dhënien e kontratës ose njoftimit mbi rezultatet e konkursit te projektimit që i është dërguar ankuesit.**
3. Kurdo qe kërkesa për rishqyrtim ka te beje me vendimin për anulimin e procedurës së prokurimit, brenda pesë **(5) ditëve nga data kur aktiviteti I prokurimit është anuluar zyrtarisht përmes njoftimit për anulim.**

**Neni 5**

**Përmbajtja Themelore e një kërkese për rishqyrtim të dorëzuar tek Autoriteti Kontraktues**

Kërkesa për rishqyrtim duhet të përmbajë:

* 1. emrin, adresën postare, adresën elektronike, dhe informatat e kontaktit të parashtruesit të ankesës;
  2. emrin e autoritetit kontraktues në fjalë;
  3. bën një përshkrim specifik të arsyeshëm te aktivitetit të prokurimit në fjalë;
  4. bashkëngjitur një kopje të njoftimit të kontratës në fjalë ose njoftimit të rezultatit të konkursit për projektim, nëse një e tillë është nxjerrë apo publikuar;
  5. Demonstron se parashtruesi i ankesës kualifikohet si një “palë e interesuar,” sikurse përkufizohet nën nenin 4 të ligjit;
  6. Përshkruan rrethanat faktike që përbejnë apo prodhojnë shkeljen e pretenduar;
  7. Specifikon dispozitën apo dispozitat e LPP-së që pretendohet se janë shkelur; dhe
  8. Përshkruan se si është shkaktuar shkelja e pretenduar, apo kërcënon të shkaktojë, dëm material parashtruesit të ankesës në rastet ku parashtruesi i ankesës përfshin një padi për kompensim.

**Neni 6**

**Pezullimi i aktivitetit te prokurimit**

6.1 Ushtrimi i kërkesës për rishqyrtim **automatikisht pezullon** procedurën e prokurimit dhe ne ketë rast Autoriteti Kontraktues, **respektivisht Zyrtari Përgjegjës i Prokurimit**, duhet te njoftoj me shkrim te **gjitha palët e interesuara** lidhur me pezullimin e procedurës se prokurimit ne fjale.

1. Kurdo qe pezullimi i përmendur ndërlidhet me vendimin **për shpërblim te një kontrate**, pezullimi i tillë nuk do të përfundojë para skadimit të një periudhe prej të paktën 10 ditë kalendarike me efekt nga dita pas datës në të cilën autoriteti kontraktues ka dhënë një përgjigje.
2. Kurdo qe pezullimi i përmendur ndërlidhet me **njoftimet për kontratë, dokumentet e tenderit**, pezullimi i tillë do të përfundojë menjëherë pas nxjerrjes se vendimit nga ana e Autoritetit Kontraktues, respektivisht Zyrtarit Përgjigjes te Prokurimit.

6.2 Nëse mungon ndonjë nga elementet e përmendura nën nenin 5.1 te këtyre rregullave, Autoriteti Kontraktues, **respektivisht Zyrtari Përgjegjës i Prokurimit,** do të kërkojë nga aplikuesi që të plotësoj kërkesën e tij brenda një periudhe jo më të gjatë se dy (2) ditë nga marrja e kërkesës. Nëse parashtruesi i kërkesës nuk vepron sipas kërkesës së lartpërmendur, kërkesa për rishikim do të refuzohen si e paplotë.

6.3 Autoriteti Kontraktues, **respektivisht Zyrtari Përgjegjës i Prokurimit,** do ta shqyrtojë kërkesën brenda **tre (3) ditë pune** nga data e dorëzimit të aplikimit ose, kur është e zbatueshme, nga data e marrjes së informatave shtesë dhe dokumenteve të parashikuara në nenin 6.2 te këtyre rregullave. Ky afat, në raste specifike të justifikuara mund të zgjatet për jo më shumë se **tre (3) ditë shtesë**, dhe ankuesi do të informohet për këtë.

**Neni 7**

**Refuzimi i një kërkese për shqyrtim**

7.1 Autoriteti Kontraktues, **respektivisht Zyrtari Përgjegjës i Prokurimit,**  do ta refuzojë një kërkesë për rishqyrtim kur:

1. kërkesa nuk dorëzohet brenda afateve kohore të përcaktuara në nenin 4 te këtyre rregullave . Ne përputhje me nenin 7.1 (a) te këtyre rregullave:
2. kurdo qe refuzimi i kërkesës ndërlidhet me vendimin për **shpërblim te një kontrate,** Autoriteti Kontraktues vazhdon me nënshkrim te kontratës.
3. kurdo qe refuzimi i kërkesës ndërlidhet me **njoftimet për kontratë, dokumentet e tenderit**, Autoriteti Kontraktues vazhdon me tutje me procedurën e prokurimit.
4. kërkesa nuk është paraqitur kundër një njoftimi ose vendimi siç referohet në nenin 3.1 te këtyre rregullave;
5. kërkesa nuk përputhet me kërkesat e përmendura në nenin 5 dhe nenin 6.2 te këtyre rregullave;
6. Autoriteti Kontraktues, **respektivisht Zyrtari Përgjegjës i Prokurimit,**  ka shqyrtuar vendimin e tij në kuptimin e asaj që kërkohet nga ankuesi.

7.2 Refuzimi do të arsyetohet dhe do ti komunikohen me shkrim nga Zyrtari Përgjegjës i prokurimit, **parashtruesit të ankesës dhe të gjitha palëve të interesuara, nëse ka ndonjë**.

7.3 Për me tepër, Autoriteti Kontraktues, **respektivisht Zyrtari Përgjegjës i Prokurimit**, me pranimin e një njoftimi me shkrim nga ankuesi në lidhje me gatishmërinë e tij për të tërhequr kërkesën e paraqitur për shqyrtim, mund të ndërpres procedurën e mëtejshme te rishqyrtimit.

**Neni 8**

**Vendimi i Autoritetit Kontraktues**

* 1. Autoriteti kontraktues, **respektivisht Zyrtari Përgjegjës i Prokurimit,** mund, me anë të një vendimi:
     1. **të refuzojë** kërkesën e propozuar për shqyrtim si të pabaze;

1. Kurdo qe refuzimi i kërkesës ndërlidhet me vendimin **për shpërblim te një kontrate**, Autoriteti Kontraktues, për nënshkrim te kontratës, duhet te pres se paku 10 ditë kalendarike me efekt nga dita pas datës në të cilën autoriteti kontraktues ka marr një vendim.
2. Kurdo qe refuzimi i kërkesës ndërlidhet me **njoftimet për kontratë, dokumentet e tenderit**, Autoriteti Kontraktues do te vazhdoj me tutje me procedurën e prokurimit.
   * 1. **të miratojë** një kërkesë për rishikim si të bazuar dhe të anulojë pjesërisht ose tërësisht vendimin e miratuar.
3. Kurdo qe miratimi i kërkesës ndërlidhet me vendimin **për shpërblim te një kontrate**, Autoriteti Kontraktues, do te beje publikimin e anulimit te Njoftimit për dhënie te kontratës, duke përdorur formularin B11, dhe do te vazhdoj me ri-vlerësim te aktivitetit te prokurimit.
4. Kurdo qe miratimi i kërkesës ndërlidhet me **njoftimet për kontratë, dokumentet e tenderit**, Autoriteti Kontraktues do te beje publikimin e Njoftimit për korrigjim te gabimeve, duke përdorur formularin B54 dhe do te zgjas afatin e dorëzimit te tenderëve ne përputhje me nenin 53 te LPP-se.

8.2. Vendimi i Autoritetit Kontraktues është i detyrueshëm për autoritetin kontraktuese dhe duhet të zbatohet menjëherë. Vendimi duhet të jetë i arsyetuar dhe ti komunikohet me shkrim, **parashtruesit të ankesës dhe të gjitha palëve të interesuara, nëse ka ndonjë.** Në rastet kur një zyrtar përgjegjës i prokurimit nuk lëshon **një vendim** ne lidhje me kërkesën për shqyrtim, Operatori Ekonomik ka te drejte qe te parashtroj një ankese pranë Organit Shqyrtues te Prokurimit. Me kërkesën e Organit Shqyrtues te Prokurimit, Komisioni Rregullativ i Prokurimit Publik do te vazhdoj me procedurat e theksuara ne paragrafin 8 te nenit 25 te LPP-se.

8.3 Kundër vendimit të Autoritetit Kontraktues , ankuesi ose ndonjë palë e interesuar, nëse ka, mund të paraqesë, në çdo rast, një ankesë pranë OSHP-së në pajtim me nenin 109 te LPP-se.

1. **PARAQITJA E ANKESËS PRANË OSHP-se**

**Neni 9**

**Periudha kohore për dorëzimin e një ankese në OSHP**

9.1 Ankesa pranë OSHP-së duhet të dorëzohet vetëm pas udhëheqjes së një procedure paraprake për zgjidhje të mosmarrëveshjes dhe te dorëzohet brenda dhjetë (10) ditëve **pas vendimit të lëshuar nga autoriteti kontraktues në procedurën paraprake të zgjidhjes së mosmarrëveshjes** në përputhje me nenin 108/A të LPP-se.

9.2 Ankesa do të dorëzohet në origjinal tek Organi Shqyrtues i Prokurimit “OSHP” dhe njëkohësisht, një kopje e ankesës do t’i dorëzohet Autoritetit Kontraktues.

9.3 Në rast të tërheqjes së ankesave të parashtruara, OSHP ka autoritet për të vazhduar ne emër te vet shqyrtimin e supozimeve në mënyrë të drejtpërdrejtë apo të tërthortë të paraqitura ne një ankesë.

**Neni 10**

**Përmbajtja Themelore e një ankese të dorëzuar OSHP-së**

* 1. Ankesa duhet të përmbajë:

1. emrin, adresën postare, adresën elektronike, dhe informatat e kontaktit të parashtruesit të ankesës;
2. emrin e autoritetit kontraktues në fjalë;
3. bën një përshkrim specifik të arsyeshëm te aktivitetit të prokurimit në fjalë;
4. bashkëngjitur një kopje të njoftimit të kontratës në fjalë ose njoftimit të rezultatit të konkursit për projektim, nëse një e tillë është nxjerrë apo publikuar;
5. Demonstron se parashtruesi i ankesës kualifikohet si një “palë e interesuar,” sikurse përkufizohet nën nenin 4 të ligjit të tanishëm;
6. Përshkruan rrethanat faktike që përbejnë apo prodhojnë shkeljen e pretenduar;
7. Specifikon dispozitën apo dispozitat e LPP-së që pretendohet se janë shkelur;
8. Përshkruan se si është shkaktuar shkelja e pretenduar, apo kërcënon të shkaktojë, dëm material parashtruesit të ankesës në rastet ku parashtruesi i ankesës përfshin një padi për kompensim;
9. e ka të bashkangjitur një kopje të vendimit të miratuar nga autoriteti kontraktues gjatë kontekstit paraprak të zgjidhjes së mosmarrëveshjes në përputhje me nenin 108/A; dhe
10. 1.10. siguron dëshminë e pagesës së tarifës së ankimit, të përmendur në nenin 118 të këtij ligji.

10.2 Nëse mungon ndonjë nga elementet e përmendura në nenin 10.1, OSHP menjëherë do ta njoftojë me shkrim parashtruesin e ankesës, në mënyrën më të shpejtë të mundur, rreth natyrës së mangësive. Nëse afati për parashtrimin e ankesës ka skaduar ose skadon për më pak se katër (4) ditë, parashtruesi i ankesës do të ketë në dispozicion katër (4) ditë pas marrjes së njoftimit të tillë për të korrigjuar të metat e tilla dhe për të ri-parashtruar ankesën. Nëse afati për parashtrimin e ankesës akoma nuk ka skaduar dhe nuk skadon për më pak se dy (2) ditë, parashtruesi i kërkesës mund të ri-parashtrojë kërkesën në çdo kohë para skadimit të afatit për parashtrim.

10.3 Nëse OSHP konstaton se ankesa është parashtruar me kohë dhe i plotëson kushtet sipas nenit 10.1 te këtyre rregullave OSHP menjëherë do të:

1. caktojë një ekspert për shqyrtim të të gjitha pretendimeve të përfshira në ankesë; dhe
2. do te formojë një panel shqyrtues për t’i shqyrtuar pretendimet e bëra në ankesë

**Neni 11**

**Efekti pezullues i ankesave**

11.1 Përveç nëse paneli përkatës shqyrtues nxjerr një vendim tjetër me shkrim dhe përderisa ta nxjerrë këtë vendim, **dorëzimi i një ankese e obligon autoritetin kontraktues që automatikisht ta pezullojë zbatimin e aktivitetit të prokurimit** me të cilin ka të bëjë ankesa në fjalë.

11.2 Pavarësisht nga ajo qe u cek me lartë, dhe kur kërkohet nga autoriteti kontraktues, Kryetari i OSHP-së mund të nxjerrë një urdhër duke larguar pezullimin automatik, nëse pas marrjes parasysh të pasojave të mundshme të pezullimit të tilla për të gjitha interesat që me gjasë do të dëmtohen, duke përfshirë interesin publik dhe interesin e parashtruesit të ankesës, Kryetari vendos se pasojat negative të pezullimit të tillë i tejkalojnë përfitimet që mund të arrihen përmes asaj. Para se të merr çfarëdo veprimi mbi kërkesën e autoritetit kontraktues, parashtruesit të ankesës duhet t'i jepet një mundësi për të paraqitur argumentet me shkrim te Kryetari se pse pezullimin nuk duhet të hiqet. Kryetari do të informojë parashtruesin e ankesës dhe autoritetin kontraktues në lidhje me vendimin.

**Neni 12**

**Vendimi i OSHP**

12.1 Ne përputhje me nenin 105 te LPP-se, rastet e përsëritura me pretendimet te njëjta ankimore, kur objekti i kontestit dhe palët janë te njëjta, për raste te cilat janë shqyrtuar me pare, kryetari i panelit shqyrtues duhet te trajtoj si çështje te gjykuar “res judicata”.

12.2 Autoritetet kontraktuese, në përputhje me nenin 115.1 të LPP-së, brenda 15 ditëve nga data e ankesës (e llogaritur si në vijim: 1 ditë për shqyrtim te ankesës; 10 ditë për vlerësim te ekspertit; 4 ditë për përgjigje te autoritetit kontraktues ne lidhje me vlerësimin e ekspertit), duhet ta informojnë parashtruesin e ankesës, ekspertin shqyrtues dhe panelin e shqyrtues, rreth vendimit të vet lidhur me çështjet e cekura në ankesë.

12.3 Nëse, në vendimin e tij, autoriteti kontraktues konstaton se pretendimi ose të gjitha pretendimet janë të vlefshme, dhe ankuesi nuk ka refuzuar, Autoriteti Kontraktues, brenda 5 ditëve ose kohës së lejuar nga eksperti, do të ndërmerr çfarëdo veprimi korrigjues të rekomanduar nga eksperti.

12.4 Nëse, brenda afatit kohor të specifikuar, autoriteti kontraktues nuk e nxjerr vendimin që e refuzon ose e mohon vlefshmërinë e një pretendimi ose që nuk e vlerëson farë vlefshmërinë e një pretendimi, ankesa do t’i referohet panelit shqyrtues.

12.5 Nëse autoriteti kontraktues e nxjerr një vendim duke konstatuar se një pretendim i bërë në ankesë është i vlefshëm, por ai nuk ndërmerr veprimet e duhura dhe efektive korrigjuese , parashtruesi i ankesës pastaj mundet që brenda tri (3) ditëve të paraqesë një njoftim me shkrim tek paneli shqyrtues dhe autoriteti kontraktues, lidhur me dështimin e tillë dhe për të kërkuar nga paneli shqyrtues që ta shqyrtojë çështjen dhe të nxjerrë një urdhër për autoritetin kontraktues duke e detyruar autoritetin e tillë që të korrigjojë shkeljen e pretenduar dhe / ose të parandalojë dëmtimin e mëtejmë të parashtruesit të ankesës dhe / ose një palë tjetër të interesuar. Në këtë rast, AK, brenda tri (3) ditësh, do të transferojë të gjitha dokumentet te panelin shqyrtues.

12.6 OSHP do të nxjerrë vendimin e tij përfundimtar me shkrim, së bashku me një deklaratë me shkrim mbi arsyet faktike dhe ligjore mbi të cilat është marrë një vendim i tillë, dhe ndonjë urdhër që nevojitet për zbatimin e vendimit të tillë.

12.7 Një vendim i OSHP-se për ri-vlerësim të përzgjedhjes së ofertuesve ose dhënies së kontratës nuk nënkupton një ndryshim në rezultatin fillestar.

12.8 Vendimi i OSHP-së do të publikohet në webfaqen e OSHP-së brenda pesë (5) ditëve në gjuhën origjinale të vendimit dhe brenda pesëmbëdhjetë (15) ditëve sa i përket gjuhëve tjera, si dhe në gjuhën angleze për të gjitha rastet me vlerë të lartë të kontratës, në ueb faqen e OSHP-së [**www.oshp.rks-gov.net**](http://www.oshp.rks-gov.net).

1. **PARAQITJA E ANKESËS PRANË GJYKATËS THEMELORE**

**Neni 13**

**Paraqitja e ankesës pranë Gjykatës Themelore**

13.1 Nëse parashtruesi i ankesës mendon se vendimi përfundimtar ose konstatimi i OSHP-së është në kundërshtim me faktet ose me këtë ligj, parashtruesi i ankesës mund të kërkojë nga Gjykata Themelore që ta shqyrtojë një vendim të tillë. Kërkesa duhet të dorëzohet brenda tridhjetë (30) ditësh nga data e publikimit të vendimit të OSHP-së.

1. **TARIFAT dhe GJOBAT**

**Neni 14**

**Tarifa e ankesave**

14.1 Ne përputhje me nenin 108/A te LPP-se, kërkesa për rishqyrtim mund të dorëzohet, **pa pagese,** nga cilado palë e interesuar **në çdo fazë** të aktivitetit të prokurimit dhe në lidhje me **çfarëdo aktiviteti ose lëshimi** te autoriteti kontraktues.

14.2 Ne përputhje me nenin 118 te LPP-se, të gjithë ankuesit duhet të paguajnë një tarife te ankesave ne OSHP.

14.3 Shuma e tarifës se ankesës është e barabartë me **një përqind (1%) te vlerës së ofertës, por jo më pak se 100 Euro dhe jo më shumë se 5,000 Euro**. Pagesa do të bëhet me para të gatshme apo të barasvlershme në llogarinë e krijuar nga OSHP.

14.4 Ankesa do të hedhet poshtë nga OSHP nëse nuk shoqërohet me pagesë.

14.5 Pagesa do t’i kthehet parashtruesit të ankesës kurdo që OSHP e miraton ankesën si të bazuar.

14.6 Nëse paneli shqyrtues vendos se pretendimet në ankesë janë të kota, OSHP mund të kërkojë nga parashtruesi i ankesës të paguajë një gjobë shtesë deri në **5,000 €.** Në rast të tillë, parashtruesi i ankesës nuk do të ketë të drejtë legjitime të merr pjesë në një aktivitet të prokurimit të përfshirë me ligjin e tanishëm, derisa:

1. Gjoba të paguhet në tërësi; ose
2. Një organ me juridiksion kompetent shfuqizon urdhrin e OSHP-së që kërkon pagesën e gjobës.